अंकित का हुनर देखकर पुलिस भी हैरान है। वह पचास रुपए के एक तरफ का प्रिंट निकालने के बाद दूसरी तरफ का प्रिंट इतनी सफाई से उसी पेपर पर निकालता था कि एक माइक्रो मिमी तक का फर्क नहीं पड़ता था। इसके बाद कटर से तैयार हो चुके नकली नोट की इतनी सफाई से कटाई करता था कि नकली नोट को उलट-पलट कर देखने के बाद भी शक की गुुंजाइश न के बराबर रहती थी। पूछताछ में अंकित ने बताया कि महंगाई बढ़ने के कारण लोग सिर्फ बड़े नोट को ही बारीकी से परखते हैं। 50 रुपए को उतनी तवज्जो नहीं दी जाती। इसका फायदा उठाते हुए वह 50 रुपए का नकली नोट बाजार में खपाने लगा था।